b'\n_START_ARTICLE_\nKn\xc3\xa1ttleikr\n_START_PARAGRAPH_\nKn\xc3\xa1ttleikr (kn\xc3\xa1tt "h\xc3\xa5rd" eller "energisk\xe2\x80\x9d, og leikr \xe2\x80\x9dspil", "leg" eller "sport\xe2\x80\x9d) er et gammel boldspil der blev spillet af vikingerne p\xc3\xa5 Island. Spillet kendes fra de islandske sagaer og er fors\xc3\xb8gt genskabt i moderne tid ud fra skriftlige overleveringer. M\xc3\xa6ngden af overleverede regler er dog sparsom, og dele af spillets gang er derfor ukendt. Det bliver spillet p\xc3\xa5 visse colleges i USA.\n_START_SECTION_\nKn\xc3\xa1ttleikr i dag\n_START_PARAGRAPH_\nDer har v\xc3\xa6ret flere fors\xc3\xb8g p\xc3\xa5 at genskabe spillet og klarl\xc3\xa6gge reglerne p\xc3\xa5 baggrund af skriftlige kilder. Den islandske l\xc3\xa6rde Bj\xc3\xb6rn Bjarnason udgav i 1908 et v\xc3\xa6rk  \xc3\x8d\xc3\xber\xc3\xb3ttir fornmanna \xc3\xa1 nor\xc3\xb0url\xc3\xb6ndum, hvori han beskrev banen p\xc3\xa5 et afm\xc3\xa6rket omr\xc3\xa5de. Og kun \xc3\xa9t bat._NEWLINE_Den danske historiker og forfatter K\xc3\xa5re Johannessen var med til at genskabe Kn\xc3\xa1ttleikr, mens han arbejdede p\xc3\xa5 Vikingeborgen Trelleborg. Johannessen har betegnet det som "en slags ultravoldelig psykopat-version af rundbold", og andre har n\xc3\xa6vnt at det f\xc3\xa5r "engelsk rugby og amerikansk fodbold til at ligne en sport for t\xc3\xb8sedrenge i sammenligning". Under et spil fik Johannessen en voldsom kn\xc3\xa6skade, men p\xc3\xa5 trods af den omtaler han det som det "morsomste boldspil, jeg nogensinde har deltaget i"._NEWLINE_Kn\xc3\xa1ttleikr bliver ofte reenactet p\xc3\xa5 middelaldermarkeder af interesserede i vikingerne. Det bliver ogs\xc3\xa5 spillet p\xc3\xa5 campus p\xc3\xa5 visse colleges. Brandeis University, Clark University, Providence College og Yale University er s\xc3\xa6rlig kendt for deres hold. Den f\xc3\xb8rste interkollegiale konkurrence i kn\xc3\xa1ttleikr i New England blev spillet i april 2007 p\xc3\xa5 Clark University mellem holdende fra Clark og Brandeis.'